Mer-Égée
Ar Mer-Egée a oa anv un departamant gall eus Gres da vare an Impalaeriezh c'hall kentañ.

Krouet e oa bet an departamant d'ar 7 a viz Du 1797, pa voe staget an Inizi Ionian ouzh Bro-C'hall, gant inizi Zante, Kythera, Stophades ha Karaiskais pe Dragamesto. 

Kollet e voe pa zilestras ar Rused d'an 23 a viz Here 1798, met ne voe dilamet en-ofisiel nemet e 1802 pan eas an departamant, gant departamantoù gall all Gres d'ober Republik ar Seizh-Enez. 

D'an 20 a viz Gouhere 1807 e voe daskoret an Inizi Ionian d'an Impalaeriezh C'hall gant ar Rused, hag adsavet e voe an departamant d'an 13 a viz Gwengolo 1807.
 
D'an 8 a viz Here 1809 e voe staget ouzh ''Proviñsoù Iliria. 

D'an 8 a viz Here 1809 end-eeun edo ar Saozon oc'h aloubiñ Zante hag inizi all an departamant.

Gwelout ivez
 Listenn an departamantoù gall e Gres
 Listenn ar 130 departamant gall e  1811
 Republik ar Seizh-Enez

Departamantoù gall e Gres